Jurnalistul Cristian Tudor Popescu a comentat la Digi24 gesturile premierului Sorin Grindeanu din timpul şedinţei de guvern prezidate de preşedintele Klaus Iohannis.

În opinia acestuia, gesturile nu dovedesc nervozitate, dimpotrivă.

„E confortabil. Pentru că se află la 20 cm de un nacealnic, de nacealnicul şef. E un termen de la 1800, din ruseşte. Eşti şef.

Grindeanu are niste reflexe organice. Cum e în apropierea unui şef, simte nevoia să facă pe trepăduşul. Acum nu era Dragnea, era Iohannis, dar tot şef e şi la genul acesta de om. Reflexul funcţionează.

Ar fi putut să îl contreze pe Iohannis foarte puternic. Să-i spună: puteţi să prezidaţi doar pe siguranţă naţională, afaceri externe. Noi nu avem pe ordinea de zi aceste puncte. Şedinţa o conduc eu şi ne bucurăm că sunteţi cu noi. Dar cum să facă aşa ceva?

L-am numit pe Grindeanu limba de pantof al lui Dragnea. Dacă Dragnea e în America, e bun şi domnul Iohannis”, a comentat cu umor Cristian Tudor Popescu.